Dy anëtarë të Komitetit të Nobelit për Letërsi dhanë dorëheqje të hënën, pjesërisht për shkak të ndarjes së çmimit Nobel për shkrimtarin austriak, Peter Handke, në muajin tetor.
Handke ka shkaktuar zemërim në Ballkan dhe me gjerë, për shkak të mbështetjes së zëshme për ish-presidentin serb, Sllobodan Millosheviq, gjatë luftërave në ish-Jugosllavi, në vitet 1990.
Kristoffer Leandoer dhe Gun-Britt Sundstrom thanë se largohen nga Komiteti i Nobelit i Akademisë së Suedisë, ku kanë qenë të emëruar si anëtarë të jashtëm.
Dorëheqjet u konfirmuan nga Akademia dhe vijnë pak ditë përpara ceremonisë së ndarjeve të çmimeve Nobel, më 10 dhjetor.
Leandoer tha se nuk ka "durim" për reformat e brendshme që ka ndërmarrë Akademia pas një skandali të përdhunimit që e ka përfshirë atë në vitin 2017.
Sundstrom, ndërkaq, listoi disa aryse për largimin e saj, përfshirë çmimin e këtij viti për Handken.
Ajo tha se ishte "e lumtur" që kishte marrë pjesë në dhënien e çmimit 2018 për poeten polake, Olga Tokarczuk, porse ishte kundër zgjedhjes së Handkes për vitin 2019.
Sundstrom tha se është kundër qëndrimit se "letërsia është mbi politikën" – një referencë kjo për polemikat rreth Handkes.
Sivjet, çmimi Nobel për letërsi është ndarë edhe për vitin 2018, edhe për 2019, pasi, vitin e kaluar, është anuluar për shkak të skandalit të përdhunimit në Akademinë suedeze.* Për më shume bashkohuni në grupin tonë: https://www.facebook.com/groups/tpz.al/
Të ngjashme
- Spanja shpall dhjetë ditë zie kombëtare, për 27 mijë viktimat nga COVID-19
- Publikohet raporti i plotë, ja si Luan Daci gënjeu deputetët në vitin 2017: Jam larguar me dorëheqje
- Murrizi: Rama, Basha dhe Meta kanë zhvilluar një takim të fshehtë në Golem!
- Shantazhi i Veliajt, Presidenti i Yldon Media Group ka disa pyetje për Kryebashkiakun e Tiranës
- Dade: Rama një skemaxhi i vogël, shkel hapur çdo parim demokratik, çështjet e gruas i dominoi bashkëshortja e tij
- Bylykbashi: Ne jemi sot në tryezë pasi nuk e kemi ngrënë karremin e Edi Ramës
- Krasta: Ministria e Brendshme manipuloi pamjet e prishjes së Teatrit Kombëtar, paraqiti vetëm goditjet nga lart
- Dade: Nuk e besova prishjen e Teatrit, Veliaj jo alternativë, mori të gjitha kusuret e Ramës